鄧方

鄧方，字孔山，荊州南郡人，係三國中蜀漢嘅官員、將領。

由於資料遺失，所以《三國志》度無幫佢作傳。而家關於佢嘅資料主要有楊戲嘅《季漢輔臣贊》。

鄧方原本係荊州從事，後來跟咗劉備。建安十九年，收得蜀地呢個地盤後，佢任命做犍爲嘅屬國都尉，後來因爲郡名改咗，佢改任爲朱提太守，然後遷任爲安遠將軍、庲降都督，駐地喺南昌縣。章武二年時死，不過同樣喺《三國志》嘅《李恢傳》度就話佢係章武元年時過世嘅，佢過世後，庲降都督呢個位由李恢繼任。

楊戲喺《季漢輔臣贊》讚佢話：「以強大嘅意志安撫邊遠地區，堅守節操，疏財而果斷勇烈，艱難之中唔受迷惑，以少數抵禦多數，保全完成喺異域嘅任務。」《華陽國志》就讚佢：「疏財而果敢剛毅，無論係夷人定係漢人都敬仰佢嘅威信。」

參攷資料 

類:湖北人
類:三國人
方